CELEX: 62014CN0168
Language: fi
Date: 2014-04-07 00:00:00
Title: Asia C-168/14: Ennakkoratkaisupyyntö, jonka Tribunal Supremo (Espanja) on esittänyt 7.4.2014 – Grupo Itevelesa S.L. ym. v. Oca Inspección Técnica de Vehículos SA ym.

10.6.2014   
            
            
               FI
            
            
               Euroopan unionin virallinen lehti
            
            
               C 175/31
            
         Ennakkoratkaisupyyntö, jonka Tribunal Supremo (Espanja) on esittänyt 7.4.2014 – Grupo Itevelesa S.L. ym. v. Oca Inspección Técnica de Vehículos SA ym.
   (Asia C-168/14)
   2014/C 175/39
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo, Sala de lo Contencioso Administrativo, Sección Tercera
   
      Pääasian asianosaiset
   
   
      Valittajat: Grupo Itevelesa, S.L. Applus Iteuve Technology, S.L., Asistencia Técnica Industrial, S.A.E. ja Certio ITV, S.L.
   
      Vastapuolet: Oca, Inspección Técnica de Vehículos, S.A. ja Generalidad de Cataluña
   
      Ennakkoratkaisukysymykset
   
   
               1)
            
            
               Suljetaanko palveluista sisämarkkinoilla 12.12.2006 annetun Euroopan parlamentin ja neuvoston direktiivin 2006/123/EY (1) 2 artiklan toisen kohdan [d] alakohdalla tämän direktiivin soveltamisalan ulkopuolelle ajoneuvojen katsastustoiminta silloin, kuin sitä suorittavat kansallisten sääntöjen mukaisesti yksityiset liikeyritykset jäsenvaltion viranomaisten valvonnassa?
            
         
               2)
            
            
               Jos edelliseen kysymykseen vastataan kieltävästi (toisin sanoen, jos ajoneuvojen katsastustoiminta lähtökohtaisesti kuuluu direktiivin 2006/123/EY soveltamisalaan), onko mainitun direktiivin 2 artiklan 2 kohdan i alakohdassa säädettyä poikkeusta mahdollista soveltaa sillä perusteella, että palveluja tarjoavat yksityiset liikeyritykset on valtuutettu päättämään varotoimenpiteenä sellaisten ajoneuvojen ajokiellosta, joissa on sellaisia turvallisuuspuutteita, että niillä ajaminen liikenteessä aiheuttaisi välitöntä vaaraa?
            
         
               3)
            
            
               Jos direktiiviä 2006/123/EY sovelletaan ajoneuvojen katsastustoimintaan, salliiko sen tulkinta yhdessä moottoriajoneuvojen ja perävaunujen katsastuksesta 6.5.2009 annetun Euroopan parlamentin ja neuvoston direktiivin 2009/40/EY (2) 2 artiklan (tai aikaisemman direktiiviin 96/96/EY vastaavan säännöksen) kanssa, että tällaisen toiminnan harjoittamisen edellytyksenä on kaikissa tapauksissa ennalta saatu viranomaisen lupa? Vaikuttaako vastaukseen Euroopan unionin tuomioistuimen asiassa C 438/08 (3)22.10.2009 antaman tuomion 26 kohdassa esitetyt toteamukset?
            
         
               4)
            
            
               Onko sellainen kansallinen lainsäädäntö, jonka mukaan ajoneuvojen katsastustoimipaikan perustamiselle myönnettävien lupien määrä määräytyy alueellisen suunnitelman sisällön mukaan, ja tässä suunnitelmassa määrällisen rajoittamisen perusteina ovat sopivan alueellisen kattavuuden takaaminen, palvelun laadun varmistaminen ja toimijoiden välisen kilpailun edistäminen, ja tämän tavoitteen saavuttamiseksi mukana on taloudellisen ohjelmoinnin elementtejä, yhteensoveltuva direktiivin 2006/123/EY 10 ja 14 artiklan kanssa, ja tarvittaessa – jos mainittua direktiiviä ei sovelleta – EY 43 artiklan (josta on tullut Euroopan unionin toiminnasta tehdyn sopimuksen 49 artikla) kanssa?
            
         
      (1)  EUVL L 376, s. 36.
   
      (2)  EUVL L 141, s. 12.
   
      (3)  EU:C:2009:651